Moarte suspectă în Vrancea. Un bărbat a fost strivit de o balotieră.
Un bărbat de 39 de ani a murit strivit de balotiera pe care o repara. Polițiștii au deschis un dosar de moarte suspectă.
Un bărbat de 39 de ani, din localitatea Câmpineanca, județul Vrancea, a murit, duminică, strivit de balotiera pe care o repara, în timpul muncilor agricole. Polițiștii au deschis un dosar de moarte suspectă.Potrivit Poliției Vrancea, cadavrul bărbatului de 39 de ani a fost găsit în extravilanul satului Pietroasa, în comuna Câmpineanca.Conform primelor date, bărbatul efectua lucrări agricole pe un teren al său, când l-ar fi fi surprins balotiera, în momentul în care încerca să remedieze o defecțiune.Cercetările polițiștilor continuă în cadrul unui dosar penal întocmit pentru ucidere din culpă (moarte suspectă).